KBANK บวกเกือบ 3% โบรกฯเชียร์ “ซื้อ” มองกำไรปี 62 โตแตะ 3.95 หมื่นลบ. เคาะเป้า 220 บ.
KBANK บวกเกือบ 3% โบรกฯเชียร์ “ซื้อ” มองกำไรปี 62 โตแตะ 3.95 หมื่นลบ. เคาะเป้า 220 บ. ล่าสุด ณ เวลา 11.27 น. อยู่ที่ระดับ 188 บาท บวก 5 บาท หรือ 2.73% สูงสุดที่ระดับ 188.50 บาท ต่ำสุดที่ระดับ 184 บาท ด้วยมูลค่าการซื้อขาย 1.69 พันล้านบาท
21 ม.ค. 2562

ผู้สื่อข่าวรายงานว่า ราคาหุ้น ธนาคารกสิกรไทย จำกัด (มหาชน) หรือ KBANK ณ เวลา 11.27 น. อยู่ที่ระดับ 188 บาท บวก 5 บาท หรือ 2.73% สูงสุดที่ระดับ 188.50 บาท ต่ำสุดที่ระดับ 184 บาท ด้วยมูลค่าการซื้อขาย 1.69 พันล้านบาท

ด้าน บล.กสิกรไทย ระบุว่า ขณะนี้ กำหนดคำแนะนำ “ซื้อ” หุ้น KBANK ในราคาเป้าหมาย 220 บาทต่อหุ้น โดยมีการปรับสมมติฐานด้าน credit cost ที่มีแนวโน้มเป็นขาลง พร้อมคาดในปี 2562 มีกำไรสุทธิอยู่ที่ระดับ 3.95 หมื่นล้านบาท ขยายตัว 2.6% จากช่วงเดียวกันของปีก่อน
นอกจากนี้รวมถึงแนวโน้มการจัดการคุณภาพสินทรัพย์ที่ดีขึ้นหลังจากที่จะบริหารจัดการเองเรามองว่าจะเริ่มเห็นผลที่ชัดเจนในช่วงครึ่งหลังปี 61 แต่ยังคงกังวลกับรายได้ค่าธรรมเนียมที่จะยังคงหดตัวอยู่ต่อเนื่องคาดว่าจะลดลงกว่า 7% ในปีนี้